Man verdrink in meer | Maroela Media
Man verdrink in meer
Polisieduikers en paramedici is steeds op die toneel by die La Mercy strandmeer aan die KwaZulu-Natalse noordkus, waar ŉ man vroeër Vrydagmiddag verdrink het.
Chris Botha, woordvoerder van Netcare911, het gesê paramedici is omstreeks 14:00 na die toneel ontbied. Volgens ooggetuies het ŉ man in sy laat 40s in die strandmeer gaan swem, toe hy skielik onder die water verdwyn het.
“Ons het vasgestel die man het tot op die bodem van die meer gesink,” het Botha gesê. “Die polisie se soek-en-reddingspan is ontbied en hulle is tans besig om die man uit die strandmeer te haal. Die duikoperasie is steeds aan die gang en ons sal meer inligting kan gee sodra die man uit die water gehaal is.”
Dit is nie bekend of die man ŉ inwoner van die gebied of ŉ vakansieganger was nie.
Egpaar langs snelweg geskiet
‘Dronk bestuurder’ vas na hy vier kinders raakry
colett · 3 jaar gelede
ai ai dis sooo sad ekt my boetie vandag 18jaar terug verloor op die selfde manier dis so sad my innige simpatie aan al sy geliefdes